26. 10. 90 De Europæiske Fællesskabers Tidende Nr. C 270/3 
II 
(Forberedende retsakter) 
KOMMISSIONEN 
Forslag til Rådets direktiv om harmonisering af tekniske krav og procedurer for civile luft­
fartøjer 
KOM(90) 442 endelig udg. 
(Forelagt af Kommissionen den 12. oktober 1990) 
(90/C 270/03) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 84, 
stk. 2, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Det er vigtigt at vedtage foranstaltninger med henblik på 
gradvis oprettelse af det indre marked i løbet af perioden 
indtil den 31. december 1992 i henhold til Traktatens 
artikel 8 A; det indre marked indebærer et område uden 
indre grænser med fri bevægelighed for varer, personer, 
tjenesteydelser og kapital; 
de nuværende restriktioner for overførsel af luftfartøjer 
og luftfartsprodukter mellem medlemsstaterne ville skabe 
fordrejninger i det indre marked; disse restriktioner 
skyldes medlemsstaternes forskellige sikkerhedsbestem­
melser; 
sikkerhed er et fundamentalt element i Fællesskabets 
lufttransport; i henhold til konventionen angående inter­
national civil luftfart, som blev undertegnet i Chicago 
den 7. december 1944, har medlemsstaterne ansvaret for 
at gennemføre sikkerhedskravene til den civile luftfart; 
adskillige europæiske civile luftfartsmyndigheder har 
oprettet organisationen af fælles luftfartsmyndigheder 
(Joint Aviation Authorities, i det følgende benævnt JAA) 
som et med Den Europæiske Civile Luftfartskonference 
associeret organ, der skal udvikle arrangementer med henblik på at samarbejde om udvikling og gennemførelse 
af fælles luftfartskrav (Joint Aviation Requirements, 
JARs) på alle områder, der har forbindelse med luftfar­
tøjers sikkerhed og drift; 
det er hensigtsmæssigt at harmonisere sikkerhedsniveau­
erne ved at fastsætte fælles krav og procedurer på 
grundlag af JAA-kodekserne; 
for at lette harmoniseringen bør alle medlemsstater blive 
medlemmer af JAA, og Kommissionen bør deltage i 
JAA's organisationer; 
medlemsstaterne må uden yderligere teknisk arbejde eller 
evaluering acceptere certificering af produkter og orga­
nisationer eller personer, der medvirker ved konstruk­
tion, fremstilling, vedligeholdelse og drift af produkter, 
når produktet, organisationen eller personen er blevet 
certificeret i overensstemmelse med de fælles krav og 
procedurer; 
der kan opstå krisesituationer inden for luftfarten; i så 
tilfælde skal medlemsstaten træffe alle nødvendige foran­
staltninger; foranstaltningerne skal begrundes, og hvis 
begrundelsen er, at de fælles krav og procedurer er 
mangelfulde, skal Kommissionen anmode JAA om at 
foreslå passende ændringer; 
det er hensigtsmæssigt, at medlemsstaternes støtte til 
forskning til forbedring af luftfartssikkerheden koordi­
neres for at sikre en effektiv brug af ressourcerne og 
opnå størst mulig nyttevirkning; 
det er hensigtsmæssigt at give Kommissionen beføjelse til 
at indføre nye fælles krav og procedurer eller ændringer 
af eksisterende krav og procedurer, som er udviklet af 
JAA, med bistand fra et udvalg bestående af eksperter 
Nr. C 270/4 De Europæiske Fællesskabers Tidende 26. 10. 90 
udnævnt af medlemsstaterne i overensstemmelse med 
procedure I i Rådets afgørelse 87/373 (') — 
UDSTEDT FØLGENDE DIREKTIV: 
Artikel 1 
Dette direktiv finder anvendelse på harmonisering af 
tekniske, operationelle og administrative sikkerhedskrav 
og -procedurer inden for civil luftfart med hensyn til: 
— konstruktion, fremstilling, drift og vedligeholdelse af 
luftfartøjer registreret i Fællesskabets medlemsstater 
— personer og organisationer involveret i disse opgaver 
— gensidig anerkendelse inden for Fællesskabet af certi­
ficering foretaget af enhver af Fællesskabets 
medlemsstater på grundlag af disse krav og proce­
durer. 
Artikel 2 
I dette direktiv forstås ved: 
1) »certificering« den retlige anerkendelse af, at et 
produkt, en tjenesteydelse, organisation eller person 
er i overensstemmelse med de gældende krav. En 
sådan certificering omfatter teknisk kontrol af 
produktet, tjenesteydelsen, organisationen eller 
personen samt en formel anerkendelse af disses over­
ensstemmelse med de gældende krav i form af udste­
delse af et certifikat, en licens, godkendelse eller 
andet dokument som krævet i henhold til nationale 
love og procedurer. 
Certificering af et produkt indebærer navnlig: 
a) en vurdering af produktets konstruktion for at 
sikre, at det opfylder et sæt standarder, der gælder 
for den pågældende produkttype, således at der 
kan påvises et acceptabelt sikkerhedsniveau 
b) en vurdering af et individuelt produkt for at sikre, 
at det er i overensstemmelse med den certificerede 
konstruktionstype 
c) udstedelse af certifikater krævet i henhold til 
nationale lovgivninger om, at en konstruktion eller 
et produkt findes at opfylde eller være i overens­
stemmelse med gældende standarder, jf. litra a) 
eller b) 
(') EFT nr. L 197 af 18. 7. 1987, s. 33. 2) »arrangementer« arrangementer udviklet under Den 
Europæiske Civile Luftfartskonferences auspicier med 
henblik på et samarbejde om udvikling og gennemfø­
relse af fælles krav på alle områder i forbindelse med 
luftfartøjers sikkerhed og sikker drift af luftfartøjer. 
Disse arrangementer er nævnt i bilag I 
3) »produkt« ethvert civilt luftfartøj eller enhver 
flymotor, -propel, -anordning, -materiale, -del eller 
-komponent, ny eller brugt, der skal installeres i et 
sådant luftfartøj 
4) »vedligeholdelse« de inspektioner, eftersyn, ændringer 
og reparationer i et luftfartøjs levetid, som er nødven­
dige for at sikre, at luftfartøjet forbliver i overens­
stemmelse med den certificerede typekonstruktion og 
til stadighed er forenelig med en høj sikkerhedsstan­
dard; omfattet er også ændringer påbudt af de 
myndigheder, der er part i arrangementerne, i over­
ensstemmelse med den løbende luftdygtighedspolitik 
5) »national variant« et nationalt krav eller en national 
forskrift påbudt af et givet land som supplement til 
eller i stedet for en JAR-bestemmelse. De nationale 
varianter er angivet i den relevante JAR-kodeks 
6) »JAR« »fælles luftfartskrav«, dvs. krav udviklet og 
håndhævet i fællesskab af JAA, herunder procedure­
mæssige krav i forbindelse med arrangementerne. 
Artikel 3 
1. Medlemsstaterne vedtager som deres eneste natio­
nale kodekser, og anvender dem senest den 1. januar 
1993, kodekserne om de fælles krav og procedurer, der 
er nævnt i bilag II og vedtaget af Kommissionen i 
medfør af artikel 10. 
2. Hvis en bestemt kodeks ikke er vedtaget den 
1. januar 1993, og så længe den ikke er vedtaget, kan 
medlemsstaterne anvende den relevante del af deres 
eksisterende nationale kodekser. 
Artikel 4 
1. Medlemsstaterne sikrer sig, at deres civile luftfarts­
myndigheder opfylder betingelserne for medlemskab af 
JAA og undertegner de i bilag I nævnte arrangementer 
senest den 1. januar 1992. 
26. 10. 90 De Europæiske Fællesskabers Tidende Nr. C 270/5 
2. Medlemsstaterne tager de nødvendige skridt til at 
gøre det muligt for Kommissionen at deltage i de 
JAA-organisationer, der er nævnt under arrangemen­
ternes punkt 4. 
Artikel 5 
1. Medlemsstaterne accepterer uden yderligere 
tekniske krav eller vurderinger alle produkter, der er 
konstrueret, fremstillet, taget å drift og vedligeholdt i 
overensstemmelse med de fælles krav og procedurer, når 
produkterne er blevet certificeret eller godkendt af en 
anden medlemsstat. Når den oprindelige accept gælder et 
særligt formål eller særlige formål, omfatter efterføl­
gende accepter samme formål. 
2. Medlemsstaterne accepterer produkter, der ikke er 
certificeret i overensstemmelse med de fælles krav og 
procedurer på betingelse af, at JAA foretager en teknisk 
vurdering med henblik på at fastslå, at produktets sikker­
hedsniveau i store træk svarer til, hvad der kræves i 
henhold til de fælles krav og procedurer. 
Artikel 6 
Medlemsstaterne accepterer uden yderligere tekniske 
krav og vurderinger enhver certificering af organisa­
tioner eller personer, der medvirker ved konstruktion, 
fremstilling og vedligeholdelse af produkter og drift af 
luftfartøjer, når denne certificering er foretaget af en 
anden medlemsstat i overensstemmelse med de fælles 
krav og procedurer. 
Artikel 7 
1. Konstaterer en medlemsstat, at et produkt, der er 
konstrueret, fremstillet, taget i drift og vedligeholdt i 
overensstemmelse med dette direktiv, vil kunne udgøre 
en fare for luftfartssikkerheden, træffer den passende 
foranstaltninger. Medlemsstaten underretter straks 
Kommissionen om disse foranstaltninger og anfører 
grundene til sin beslutning, især med en angivelse af, om 
sikkerhedsproblemet skyldes, at 
— produktet ikke er i overensstemmelse med de fælles 
krav og procedurer 
— de fælles krav og procedurer ikke sikrer et tilstrække­
ligt højt sikkerhedsniveau 
— de fælles krav og procedurer er ufuldstændige med 
hensyn til definitionen af produktet eller proceduren. 
2. Kommissionen indleder hurtigst muligt samråd med 
medlemsstaterne og JAA. Finder Kommissionen efter 
sådanne samråd, at den i stk. 1 nævnte foranstaltning er 
begrundet, underretter den straks medlemsstaterne 
herom. Er foranstaltningen iværksat med henvisning til ufuldstændige fælles krav og procedurer, anmoder 
Kommissionen JAA om at udvikle en ny kodeks eller 
ændringer til en eksisterende kodeks. 
Artikel 8 
Medlemsstaterne træffer de nødvendige foranstaltninger 
til gennem JAA at koordinere deres forskningspro­
grammer med henblik på forbedring af sikkerheden i 
civile luftfartøjer og deres drift og underretter Kommis­
sionen herom. Kommissionen kan efter samråd med 
medlemsstaten tage ethvert formålstjenligt initiativ til at 
fremme en sådan koordinering af nationale forsknings­
politikker og -programmer. 
Artikel 9 
Medlemsstaterne sikrer, at Kommissionen får meddelelse 
om nye eller ændrede krav og procedurer, når de er 
blevet færdigudarbejdet og godkendt i henhold til arran­
gementernes procedurer, samt om ændring af arrange­
menterne. De underretter også Kommissionen om 
omfanget og resultaterne af JAA's samråd med industrien 
og andre interesserede organer. 
Artikel 10 
1. Kommissionen bemyndiges efter den i artikel 11 
fastsatte procedure til: 
— at foretage de nødvendige ændringer af bilagene 
— at vedtage kodekserne vedrørende de i bilag II 
nævnte fælles krav og procedurer samt ændringer af 
disse kodekser. 
2. Hvis en ny kodeks eller ændring af en eksisterende 
kodeks udviklet af JAA indeholder en national variant 
for en medlemsstat, beslutter Kommissionen i overens­
stemmelse med proceduren i artikel 11 at gøre denne 
variant gældende for alle medlemsstaterne eller ikke at 
lade den indgå i de fælles krav og procedurer. 
Artikel 11 
1. Kommissionen bistås af et udvalg af rådgivende 
karakter, der består af repræsentanter for medlemssta­
terne, og som har Kommissionens repræsentant som 
formand. 
2. Kommissionens repræsentant forelægger udvalget 
et udkast til de foranstaltninger, der skal træffes. 
Udvalget afgiver en udtalelse om dette udkast inden for 
en frist, som formanden kan fastsætte under hensyntagen 
Nr. C 270/6 De Europæiske Fællesskabers Tidende 26. 10. 90 
til de pågældende spørgsmåls hastende karakter, i givet 
fald ved afstemning. 
3. Udtalelsen optages i mødeprotokollen; derudover 
har hver medlemsstat ret til at anmode om, at dens hold­
ning indføres i mødeprotokollen. 
4. Kommissionen tager størst muligt hensyn til 
udvalgets udtalelse. Den underretter udvalget om, hvor­
ledes den har taget hensyn til dets udtalelse. 
Artikel 12 
1. Medlemsstaterne træffer efter samråd med 
Kommissionen de nødvendige foranstaltninger for senest 
den 31. december 1991 at sætte de love og administrative bestemmelser i kraft, der er nødvendige for at efter­
komme dette direktiv. De underretter straks Kommis­
sionen herom. 
De i henhold til første afsnit vedtagne bestemmelser skal 
indeholde en udtrykkelig henvisning til dette direktiv. 
2. Medlemsstaterne underretter Kommissionen om 
alle senere love og administrative bestemmelser, der 
vedtages inden for det område, der dækkes af dette 
direktiv. 
Artikel 13 
Dette direktiv er rettet til medlemsstaterne. 
BILAG I 
DE I ARTIKEL 2, STK. 2, NÆVNTE ARRANGEMENTER 
»Arrangementer vedrørende udvikling, accept og gennemførelse af fælles luftfartskrav«, undertegnet den 
6. december 1989 i Paris. 
BILAG II 
DE I ARTIKEL 3 NÆVNTE FÆLLES KRAV OG PROCEDURER 
Emne Vedtaget ved Kommissionens afgørelse den 
1. Generelt — procedurer 
JAR 1 Definitioner 
JAR 11 Generelle regelfastsættende procedurer. 
2. Typecertificering af produkter og dele 
a) Fortegnelse over kodekser 
JAR 22 Svæveflyvere og motordrevne svæveflyvere 
JAR 25 Store flyvemaskiner 
JAR AWO Altvejrsoperationer 
De Europæiske Fællesskabers Tidende Nr. C 270/7 
JARE 
JARP 
JAR APU 
JAR TSO 
JAR VLA 
JAR 23 
JAR 23 
JAR 27 
JAR 29 
JAR 36 
JAR 39 Motorer 
Propeller 
Hjælpemotoranordninger 
Tekniske standardbestemmelser — Tilladelser 
Meget lette flyvemaskiner 
Små flyvemaskiner 
Pendlerflyvemaskiner 
Helikoptere i normal kategori 
Helikoptere i transportkategori 
Støjstandarder: luftfartøjstype og individuel certificering 
Luftdygtighedsdirektiver og krav med tilbagevirkende kraft 
b) Anvendelighed 
JAR 21 Certificeringsprocedurer for produkter og dele 
Kodeks JAR 21 definerer den kodeks, der gælder for nye produkter, nye afledte produkter, eksiste­
rende produkter, certificeret i overensstemmelse med JAA-standarder og procedurer, ændringer i et 
produkt osv. 
Kodeks JAR 21 fastsætter, at den gældende udstedelse af kodeksen er defineret under hensyntagen 
til datoen for anvendelse af certificeringen. I overensstemmelse med medlemsstaternes bilaterale 
aftaler er anvendelsesdatoen for den primære myndighed anvendelsesdatoen for importerede 
produkter. 
Kodeks JAR 21 indeholder også bestemmelser om ækvivalente sikkerhedsdemonstrationer eller om 
supplerende krav under betegnelsen »særlige vilkår«, som kan kræves opfyldt, selv om de ikke er 
indeholdt i luftdygtighedskodekserne, med henblik på certificering af et specifikt produkt. 
3. Vedligeholdelse 
a) Generelt 
Ansvaret for vedligeholdelse af et luftfartøj påhviler befordreren. Derfor er de relevante krav 
nærmere angivet i det relevante JAR-OPS-vedligeholdelseskapitel (jf. afsnit 4 nedenfor). Dette 
kapitel dækker også accept af befordrerens vedligeholdelsesarrangementer. Sådan accept kan baseres 
på certificerede vedligeholdelsesorganisationer og certificeret vedligeholdelsespersonale. 
b) Fortegnelse over kodekser 
JAR-OPS Vedligeholdelseskapitel: se afsnit 4 nedenfor 
JAR 145 Certificering af vedligeholdelsesorganisationer 
JAR 65 Sub-Part E Certificering af vedligeholdelsespersonel 
c) Anvendelighed 
Vedligeholdelseskravene gælder for befordrere, organisationer og personer og dækker derfor alle 
luftfartøjer, dele og komponenter, uanset om disse luftfartøjer, dele eller komponenter er blevet 
certificeret i overensstemmelse med en fælles kodeks. 
Nr. C 270/8 De Europæiske Fællesskabers Tidende 26. 10. 90 
4. Operationer 
JAR-OPS Del 1 — Erhvervsmæssig befordring med luftfartøj 
JAR-OPS Del 2 — Generel flyvning (alle luftfartøjer undtagen helikoptere) 
— Flyoperationer 
— Forretningsmæssige operationer 
— Private operationer 
JAR-OPS Del 3 — Helikoptere 
— Erhvervsmæssig befordring med luftfartøj 
— Flyoperationer 
— Forretningsmæssige operationer 
— Private operationer. 
5. Certificering af personer 
JAR 61 Certificering af piloter og flyveinstruktører 
JAR 63 Certificering af flybesætningsmedlemmer undtagen piloter 
JAR 65 Certificering af luftpersonel undtagen flybesætningsmedlemmer 
JAR 67 Lægelige standarder og certificering. 
6. Certificering af organisationer 
JAR 141 Pilotskoler 
JAR 143 Jordinstruktører 
JAR 145 Vedligeholdelsesorganisationer 
JAR 147 Skoler for vedligeholdelsespersonel.